ELŐTERJESZTÉS



**BALATONBERÉNY KÖZSÉG**

**ÖNKORMÁNYZAT**

**KÉPVISELŐ-TESTÜLETÉNEK**

**2022. október 25-i**

**NYILVÁNOS ÜLÉSÉRE**

**TÁRGY:**

**Az időskorú lakosok egyszeri önkormányzati támogatásáról szóló önkormányzati rendelet elfogadása**

**ELŐADÓ:**

Mestyán Valéria

címzetes főjegyző

Tisztelt Képviselő-testület!

A közelmúlt gyakorlati tapasztalatai alapján és a rendeletből kikerült támogatási formák hiányára tekintettel szükségessé vált a jóléti célú lakossági támogatásokról szóló 11/2021. (X. 8.) önkormányzati rendelet hatályon kívül helyezése és új rendelet megalkotása.

Az új rendelet megalkotásának egyik indoka az, hogy a korábban több fajta támogatást tartalmazó rendeletben jelenleg már csak az időskorúak egyszeri támogatása ellátás szerepel, így az elnevezése mára aktualitását vesztette.

Az új rendelet megalkotásának másik oka az a szándék, hogy a támogatást csak azok a lakosok vehessék igénybe, akik ténylegesen – életvitelszerűen – Balatonberényben laknak, így az új rendelet alkalmazása során szűkülne a jogosulti kör.

Tervezet

**Balatonberény Község Önkormányzata Képviselő-testületének .../.... (...) önkormányzati rendelete**

**az időskorú lakosok egyszeri önkormányzati támogatásáról**

Balatonberény Község Önkormányzat Képviselő-testülete az Alaptörvény 32. cikk (2) bekezdése alapján, eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 10. § (2) bekezdésében meghatározott feladatkörében eljárva a következőket rendeli el.

**1. §**

(1) A rendelet hatálya kiterjed a Balatonberényben állandó lakóhellyel rendelkező, életvitelszerűen a bejelentett állandó lakóhelyükön élő személyekre.

(2) Életvitelszerű lakóhely: az az ingatlan, ahonnan a magánszemély az életét szervezi, ahol az életvitelhez szükséges tevékenységeket (étkezés, főzés, mosás) leginkább folytatja, amelyre vonatkozóan az év minden hónapjában közüzemi szolgáltatásokat vesz igénybe és amely ingatlan elsődleges levelezési címként jelenik meg a hatóságoknál, közműszolgáltatóknál.

**2. §**

A képviselő-testület az e rendelet szerinti támogatással kapcsolatos hatáskört a polgármesterre ruházza át.

**3. §**

(1) A képviselő-testület a Balatonberény községben állandó lakóhellyel rendelkező és életvitelszerűen a bejelentett állandó lakóhelyükön élő – a tárgyév december 31. napjáig 65. életévüket betöltő, és 65 évesnél idősebb személyeket évente egy alkalommal pénzbeli vagy természetbeni támogatásban részesíti. A természetbeni támogatás formája vásárlási utalvány.

(2) A támogatásra jogosult személyekről szóló kimutatást a tárgyév szeptember hónapjában a Balatonkeresztúri Közös Önkormányzati Hivatal népesség-nyilvántartója készíti el a népesség-nyilvántartó rendszerből történő lekérdezés útján.

(3) Az adott évi támogatás formájáról és összegéről a képviselő-testület adott év október hónapban dönt.

(4) A polgármester legkésőbb az adott év november 15. napjáig írásban értesíti a támogatásra jogosult személyeket a támogatás formájáról és összegéről, a támogatás átvételének helyéről, időpontjáról és a támogatás átvételének végső időpontjáról.

(5) A pénzbeli támogatás legkésőbb a tárgyév december 15. napjáig kerül kifizetésre az önkormányzat házipénztárából, a jogosult személy vagy meghatalmazottja részére. A vásárlási utalvány tárgyév december 15. napjáig vehető át. A határidők elmulasztása jogvesztő.

**4. §**

Hatályát veszti a jóléti célú lakossági támogatásokról szóló 11/2021. (X. 8.) önkormányzati rendelet.

**5. §**

Ez a rendelet a kihirdetését követő harmadik napon lép hatályba.

**6. §**

Ez a rendelet a Magyar Köztársaságnak az Európai Unióhoz történő csatlakozásáról szóló szerződés kihirdetéséről szóló 2004. évi XXX. törvénnyel összhangban az Európai Közösségek jogszabályaival összeegyeztethető szabályozást tartalmaz.

Druskoczi Tünde Mestyán Valéria

polgármester címzetes főjegyző

Kihirdetve: 2022. október…….

Mestyán Valéria

címzetes főjegyző

Részletes indokolás

**Az 1. §-hoz**

A rendelet hatálya alá tartozó személyek körének meghatározását tartalmazza. A rendelet hatálya a Balatonberény községben állandó lakóhellyel rendelkező és életvitelszerűen a bejelentett állandó lakcímükön élő személyekre terjed ki. Meghatározza az életvitelszerűség, az életvitelszerű lakóhely fogalmát is.

**A 2. §-hoz**

A képviselő-testület hatáskörének polgármesterre történő átruházásáról rendelkezik.

**A 3. §-hoz**

A támogatás megállapításának részletes szabályairól szóló rendelkezéseket tartalmazza.

**A 4–6. §-hoz**

Záró és hatálybaléptető rendelkezéseket tartalmaz.

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rendelet-tervezet címe:** | **Balatonberény Község Önkormányzat Képviselő-testületének az időskorú lakosok egyszeri önkormányzati támogatásáról szóló önkormányzati rendelet-tervezete** | | | | | | | |
| **Rendelet-tervezet valamennyi jelentős hatása, különösen** | | | | | | | | |
| Társadalmi, gazdasági  hatás | | | Költségvetési hatás | | Környezeti,  egészségügyi  következmények | Adminisztratív  terheket  befolyásoló hatás | | Egyéb hatás |
| Önkormányzat Képviselő-testülete által biztosított támogatás feltételeit, mértékét, elbírálásának rendjét a korábbi jól bevált gyakorlat szerint biztosítjuk a meghatározott életkorú polgárai számára jövedelemtől függetlenül. | | | A 2022. évi költségvetésben tervezett keretösszeg rendelkezésre áll. | | nincs. | nincs | | nincs. |
| **A rendelet megalkotása szükséges, mert:** A Kúria döntését figyelembe véve e támogatási formák eredeti jogalkotói hatáskörben állapíthatók meg törvényesen. | | | | | | | | |
| **A rendelet megalkotásának elmaradása esetén várható következmények:**  Az önkormányzat által eddig biztosított támogatások esetleges elvonása, lehetősége az állampolgárok részéről negatív megítélést eredményezne. | | | | | | | | |
| **A rendelet alkalmazásához szükséges feltételek:** | | | | | | | | |
| Személyi | | Szervezeti | | Tárgyi | | | Pénzügyi | |
| Rendelkezésre állnak. | | Rendelkezésre állnak. | | Rendelkezésre állnak. | | | Rendelkezésre állnak. | |